TÖÖJUHEND
HOOLDUSJUHT 							

1. ÜLDSÄTTED
1.1 Töökoha nimetus: hooldusjuht.
1.2	Töökoht on Haapsalu Sotsiaalmajas.
1.3	Töötajaga sõlmib ja lõpetab töölepingu Sotsiaalmaja direktor.
1.4	Töötaja kuulub Sotsialamaja koosseisu ja allub otseselt Sotsiaalmaja direktorile.
1.5	Hooldusjuhi töökohal võib töötada erialase haridusega isik (vähemalt hooldaja 3.tase). 
1.6	Töökoha põhieesmärk on säilitada ja tõsta Sotsiaalmaja klientide elukvaliteeti. 
1.7	Töötaja asenduse haiguse või puhkuse ajal korraldab Sotsiaalmaja direktor. 
1.8	Töötaja juhindub oma tegevuses:
1.8.1	 Eesti Vabariigi seadustest ja valitsuse määrustest, direktori või teda asendava isiku korraldustest ja juhenditest.
1.8.2	 Haapsalu Sotsiaalmaja töökorralduse reeglitest, tuleohutus- ning tööohutusjuhenditest.
1.8.3	 Käesolevast tööjuhendist.
1.8.4	 Muudest kehtivatest eeskirjadest ja normidest.
1.9 Töötaja asendab sotsiaaltöö spetsialisti puhkuse ja haiguslehe korral. 

2	PÕHIEESMÄRGIST TULENEVAD ÜLESANDED
2.1	Koduteenuse osutamise korraldamine, sh sotsiaalhooldajate töö koordineerimine (regulaarsed koosolekud, järelevalve, abi, juhendamine jne), koduteenuse klientidega lepingute sõlmimine, hooldusvajaduse hindamine, suhtlus klientide, nende lähedaste ja koostöövõrgustikuga, lepingute lõpetamine.
2.2	Isikute toimetulekuraskuste ennetamiseks, kõrvaldamiseks või kergendamiseks:
2.2.1	Teenuse osutamine, osutamise korraldamine ja koordineerimine.
2.2.2	Kliendi toetamine konkreetsete toimetulekut takistavate probleemide lahendamisel.
2.2.3	Uute teenuste algatamine ja osutamise korra välja töötamine.
2.3	Kliendi ja tema lähedaste nõustamine.
2.4	Info jagamine, isikule vajaliku teabe andmine sotsiaalsetest õigustest ja seaduslike huvide kaitsmise võimalustest.
2.5	Koduteenuse klientidele rehabiliteerivate, kaasavate ja toetavate tegevuste korraldamine ja läbiviimise korraldamine.
2.6	Osalemine Haapsalu Sotsiaalmaja poolt korraldatavate ürituste läbiviimisel.
2.7	Uute klientide andmete kandmine FleetComplete-i ja töökäskude jagamine sotsiaalhooldajatele läbi rakenduse. 
2.8	Jälgida FleetComplete rakenduse kasutamist sotsiaalhooldajate poolt, luua kokkuvõtteid ja raporteid tööaja jaotumise jälgimiseks. 
2.9	Vajadusel osutama koduteenust klientidele. 

3.	KOHUSTUSED
Hooldusjuht kohustub:
3.1	Täitma kõiki direktori või teda asendava isiku seaduslikke korraldusi.
3.2	Täitma rangelt tuleohutuse-, ohutus- ja töökaitsenõudeid.
3.3	Tagama Haapsalu Sotsiaalmaja võimaluste piires kliendile juurdepääsu õigeaegsele ja piisavale abile.
3.4	Osutama/korraldama kliendi vajadustest lähtuvaid ja koordineeritud teenuseid.
3.5	Andma klientidele teavet Haapsalu Sotsiaalmaja poolt osutatavate teenuste tingimuste ja kordade kohta.
3.6	Valmistama ette enda korraldusalas olevaid lepinguid ja muid töödokumente, esitama direktorile allkirjastamiseks ja  muudatus ettepanekuid tegema.
3.7	Kliendile lepingu sisu arusaadavalt selgitama.
3.8	Sotsiaalhooldajate töö osas järelevalvet teostama ja puuduste osas info ning ettepanekuid direktorile edastama. 
3.9	 Pidama teenuse saajate üle arvestust.
3.10	 Vastu võtma otsuseid direktori äraolekul, mis nõuavad edasilükkamatut tegutsemist ja lahendamist.
3.11	 Tagama klientide isikuandmete kaitse isikuandmekaitse seaduse ja avaliku teabe seaduse nõuetele vastavalt; hoidma kliendi konfidentsiaalselt delikaatselt ja eraelulist infot.

4.	ÕIGUSED
4.1	Teha direktorile soovitusi ja ettepanekuid töö tulemuslikkuse tõstmiseks ja paremaks organiseerimiseks.
4.2	Keelduda tööst, milleks ta ei ole väljaõpetatud.
4.3	Nõuda tööks vajalikke töövahendite ja tehnika olemasolu.
4.4	Nõuda tööks vajalikku igakülgset informatsiooni.
4.5	Osaleda töögruppides, komisjonides ja koosolekutel väljaspool Haapsalu Sotsiaalmaja, mis  edendavad Haapsalu linna või Lääne maakonna sotsiaalhoolekannet.
4.6	Nõuda isikukaitsevahendite ja töövahendite olemasolu.
4.7	Saada vajadusel täiendkoolitust tööandja kulul.
4.8	Saada ületöötatud töötundide eest lisatasu või vaba aega.
4.9	Saada puhkepäevadel ja riigipühadel töötatud töötundide eest lisatasu vastavalt Töölepinguseadusele.
4.10	 Käia regulaarselt töötervishoiuarsti vastuvõtul (1x2 aasta jooksul).

5.	VASTUTUS
5.1	Hooldusjuht vastutab käesoleva tööjuhendiga temale pandud töökohustuste täitmata jätmise või mittenõuetekohase täitmise eest seadusega sätestatud korras.
5.2	Talle usaldatud inventari säästliku ja otstarbeka kasutamise eest.
5.3	Koduteenuse klientidele vajalike vahendite hankimise eest, sh kriisabivahendid.
5.4	Ohutustehnika, töökaitse, tuleohutuse nõuete täitmise eest.

6. NÕUDMISED HOOLDUSJUHILE
6.1 Hea suhtlemisoskus, korrektsus ja kohusetundlikus. 
6.2 Oskus planeerida aega, oma tööd ja määrata prioriteete. 
6.3 Eesti keele oskus heal tasemel nii kõnes kui kirjas, vene keele oskus suhtlustasandil. 
6.4 Pingetaluvus.
6.5 Heatahtlik ning lugupidav suhtumine klientidesse.

7. TÖÖÜLESANNETE TÄITMISEKS ON VAJA 
7.2	Mobiilitelefoni ja lauatelefoni kasutamise võimalus.
7.2 Arvuti kasutamise võimalus.
7.3	Isikukaitsevahendid: kummikindad, mask, kaitseprillid, desinfitseerimisvahendid.
7.4	Sõiduauto kasutamise võimalus (vajadusel koos juhiga).

8.	TÖÖJUHENDI MUUTMINE
8.1 Käesolevat tööjuhendit võib muuta direktori käskkirjaga enne uue töötaja tööle võtmist, samuti juhtudel, kui muudatuste aluseks on kehtivad õigusaktid. Muudel juhtudel muudetakse tööjuhendit direktori ja hooldusjuhi kokkuleppel.
8.2	Enne tööülesannete täitmisele asumist kinnitab töötaja oma allkirjaga, et on tutvunud 
tööjuhendiga ja kohustub järgima selle sätteid.